**Malayziya — Turkiya munosabatlari** Malayziya va Turkiya oʻrtasidagi ikki tomonlama diplomatik munosabatlardir. Turkiya elchixonasi Kuala-Lumpurda, Malayziya elchixonasi Anqarada joylashgan. Mamlakatlar JST va IKT aʼzosi boʻlib, ikkalasi ham mintaqaviy kuchlar hisoblanadi.

Tarixi
------

Mamlakatlar oʻrtasidagi munosabatlar Malay sultonliklari va Usmonli imperiyasi mavjud boʻlgan vaqtdan beri mavjud. XIX asrdan boshlab mamlakatlar oʻrtasidagi munosabatlar ajralmas boʻlib qoldi, Istanbulga bir necha bor tashrif buyurgan Sulton Abu Bakar davridagi shaxsiy aloqalar yanada mustahkamlandi. 1890-yilgi tashriflaridan birida u akasi bilan turk ayollariga uylanadi. Bu nikohlar nafaqat ikki tomonlama munosabatlarning mustahkamlanishiga, balki aralash nikohlarning paydo boʻlishiga olib keldi, buning natijasida, masalan, Ungku Abdul Aziz va Husayn Onn tugʻilgan. Zamonaviy Turkiya va Malayziya oʻrtasidagi munosabatlar 1964-yilda, Malayziya davlati tashkil topgandan soʻng deyarli darhol oʻrnatilgan. 2014-yilda Malayziya Bosh vaziri Najib Tun Razak ikki tomonlama munosabatlarni kengaytirish va erkin savdo shartnomasini imzolash maqsadida Turkiyaga tashrif buyurdi. Natijada nafaqat strategik hamkorlik va erkin savdo toʻgʻrisidagi shartnomalar imzolandi, balki viza tartibi ham bekor qilindi. Har ikki davlat savdo va sarmoya, ayniqsa, islom bank ishi sohasida hamkorlikni mustahkamlamoqda. Turkiya Malayziyadan Janubi-Sharqiy Osiyo davlatlari orasida asosiy savdo sherigi boʻlishini kutmoqda.

Xavfsizlik munosabatlari
------------------------

Hozirda turk mudofaa kompaniyalari malayziyalik hamkorlar bilan zirhli texnika ishlab chiqarish bo‘yicha 600 million dollarlik bir qancha shartnomalar imzolagan. Yana bir turk firmasi ham Malayziyaning harbiy tizimini modernizatsiya qilish uchun Malayziya kompaniyasi bilan hamkorlik qilishga rozi bo‘ldi.

2017-yil 12-may kuni Malayziya Turkiya hukumati tomonidan tashkilot deb topilgan Gulen harakati bilan aloqadorlikda gumon qilingan uch nafar turk fuqarosini deportatsiya qildi. Shu munosabat bilan, Malayziya hukumati Stokgolm Ozodlik Markazi (SCF) tomonidan Prezident Rajab Toyyib Erdoʻgʻan davrida hukumatni tanqid qilganlarning taʼqib qilinishiga yordam berganlikda ayblangan. Malayziya Bosh vaziri oʻrinbosari Ahmad Zohid Hamidiyhibsga olishning Turkiya hukumati buyrug‘i asosida amalga oshirilganini inkor etish bilan birga, hibsga olish Qarshi xabarlar markazidan (CMC) o‘z mamlakatlaridagi noqonuniy tashkilotlarga aloqadorliklari haqida maʼlumot olganidan keyin amalga oshirilganini ham tushuntirdi.

Manbalar
--------

1. ↑  „Relations between Turkey and Malaysia" (en).  Republic of Turkey Ministry of Foreign Affairs. 30-iyun 2015-yilda asl nusxadan arxivlandi. Qaraldi: 28-dekabr 2013-yil.
2. 1 2 3  *Asmady Idris and Ömer Kurtbağ.* „Malaysia-Turkey Relations in History and Today" (en).  Middle East Institute (19-noyabr 2013-yil). 4-iyun 2016-yilda asl nusxadan arxivlandi. Qaraldi: 28-dekabr 2013-yil.
3. ↑  *Abd Jalil Borham.* „PENGARUH KHILAFAH OTHMANIYYAH TURKI DALAM PENTADBIRAN KERAJAAN JOHOR BAGI MEMARTABATKAN SEBUAH NEGARA ISLAM MERDEKA DI ASIA TENGGARA" (ms).  UMP.edu.my. 28-yanvar 2018-yilda asl nusxadan arxivlandi. Qaraldi: 28-dekabr 2013-yil.
4. ↑  *Selcuk Colakoglu.* „A new page in Turkey-Malaysia relations".  Turkish Weekly (20-yanvar 2014-yil). 21-yanvar 2014-yilda asl nusxadan arxivlandi. Qaraldi: 22-yanvar 2014-yil.
5. 1 2  „Malaysia-Turkey ties set to grow stronger, says Najib".  The Borneo Post (25-fevral 2011-yil). 3-dekabr 2017-yilda asl nusxadan arxivlandi. Qaraldi: 28-dekabr 2013-yil.
6. ↑  „Malaysia-Turkey Free Trade Agreement (MTFTA)".  Ministry of International Trade and Industry, Malaysia (27-noyabr 2012-yil). 28-dekabr 2013-yilda asl nusxadan arxivlandi. Qaraldi: 28-dekabr 2013-yil.
7. ↑  „No visa necessary for Turkey travel".  The Malaysian Insider (23-fevral 2011-yil). 28-dekabr 2013-yilda asl nusxadan arxivlandi. Qaraldi: 28-dekabr 2013-yil.
8. ↑  „Turkey, Malaysia seek 'strategic' ties, sign deals".  Hurriyet Daily News (23-fevral 2011-yil). 4-mart 2016-yilda asl nusxadan arxivlandi. Qaraldi: 28-dekabr 2013-yil.
9. ↑  *Mushtak Parker.* „Malaysia and Turkey exploring opportunities in ‘New Silk Route’".  Arab News (7-noyabr 2011-yil). 4-mart 2016-yilda asl nusxadan arxivlandi. Qaraldi: 28-dekabr 2013-yil.
10. ↑  *Omar Mirzan.* „Turkey wants Malaysia to be main Asean trade partner".  The Edge Financial Day, The Edge Malaysia (15-fevral 2012-yil). 28-dekabr 2013-yilda asl nusxadan arxivlandi. Qaraldi: 28-dekabr 2013-yil.
11. ↑  *Mehmet Ozay; Sertac Bulur; Meryem Goktas* „Malaysia hands over 3 FETO suspects to Turkey".  Anadolu Agency (12-may 2017-yil). Qaraldi: 14-may 2017-yil.
12. ↑  „Zahid denies trio arrested on orders from Turkish govt". *Bernama*.  The Borneo Post (18-may 2017-yil). Qaraldi: 18-may 2017-yil.